91. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 25298/4214/81 της 1/19 Φεβρ. 1982 (ΦΕΚ Β΄73) Καταβολή με δόσεις στο Ε.Τ.Ε.Ε.Φ.Ο. των διαφορών που έχουν προκύψει λόγω διαφοράς κόστους πρώτης ύλης. Έχοντας υπόψη: 1.Την υπ' αριθ. 51/17.12.1981 αίτηση του Σύνδεσμου Βιομηχάνων Οινοπνεύματος, που αφορά στο αντικείμενο του θέματος. 2.Τις διατάξεις του Κώδικα των νόμων "περί φορολογίας του οινοπνεύματος", όπως έχουν τροποποιηθεί, συμπληρωθεί και ισχύουν σήμερα. 3.Τις διατάξεις του Νόμ. 400/1976 "περί Υπουργικού Συμβουλίου και Υπουργείων". 4.Τις διατάξεις της παρ. 2 της απόφασής μας 19542/3203/1.10.1981 ''διατίμηση οινοπνεύματος". 5.Τις διατάξεις της απόφασής μας 23736/3945/81/12.1.1982 "καθορισμός απόδοσης μέλασσας σε οινόπνευμα οριστικές τιμές μέλασσας που έχει παραδοθεί για οινοπνευματοποίηση – διαφορές που θα καταβληθούν στον ΑΣΟ και το Ε.Τ..Ε.Ε.Φ.Ο.". 6.Την απόφαση 7270/1715/21.12.1981 των Πρωθυπουργού και του Υπουργού Οικονομικών "ανάθεσις αρμοδιοτήτων στους Υφυπουργούς Οικονομικών" αποφασίζουμε: 1.α)Εγκρίνουμε την καταβολή στο Ε.Τ.Ε.Ε.Φ.Ο.από τους οινοπνευματοποιούς Β΄ κατηγορίας, των διαφορών που έχουν προκύψει λόγω διαφοράς κόστους πρώτης ύλης σε εφαρμογή των διατάξεων των αποφάσεών μας 19542/ 3203/1.10.1981 (ανωτ. Κώδικας Φορολογίας Οινοπνεύματος 28.Γ.α.82-91 αριθ. 86) και 23736/3945/81/12.1. 1982, σε 2 τριμηνιαίες δόσεις έντοκες με επιτόκιο 14% το χρόνο. (Αντί για τη σελ. 258,45(α) Σελ. 258,45(β) Τεύχος Ζ11 – Σελ. 61 β)Η προθεσμία καταβολής των τριμηνιαίων δόσεων αρχίζει από την ημερομηνία υπογραφής της παρούσας απόφασης. 2.Ορίζουμε τη διαδικασία καταβολής των διαφορών ως εξής: α)Οι διαφορές για καταβολή στο Ε.Τ.Ε.Ε.Φ.Ο. όπως έχουν υπολογισθεί με βάση τα πρωτόκολλα καταμέτρησης πρώτων υλών και οινοπνεύματος της 1 Ιουλίου και 1 Οκτ. 1981, θα διαιρεθούν δια 2 και σε κάθε μισό της διαφοράς θα προστεθούν ανάλογα οι αντίστοιχοι τόκοι 3 και 6 μηνών. β)Μετά τον υπολογισμό του εδαφ. α της παρούσης παραγράφου οι κατά τόπους Διευθύνσεις και Τμήματα Χημικών υπηρεσιών Γ.Χ.Κ. θα καλέσουν τους ενδιαφερόμενους οινοπνευματοποιούς για την κατάθεση 2 εγγυητικών επιστολών Τραπέζης που θα αντιπροσωπεύουν τα ποσά κάθε δόσης, τάσσοντας προθεσμία σ' αυτούς 5 ημερών. Το ποσό των εγγυητικών επιστολών θα είναι αυξημένο κατά το ύψος του τιμολογιακού χαρτοσήμου καταβολής στο Ε.Τ.Ε.Ε.Φ.Ο. που βαρύνει τους οινοπνευματοποιούς. γ)Οι οινοπνευματοποιοί Β΄κατηγορίας έχουν την υποχρέωση κατά την ημερομηνία λήξης της προθεσμίας κάθε δόσης, να προσκομίσουν και καταθέσουν στην αρμόδια Υπηρεσία του Γ.Χ.Κ. αποδεικτικό καταβολής της υποχρέωσής τους, οπότε επιστρέφεται σ' αυτούς η αντίστοιχη εγγυητική επιστολή. δ)Σε περίπτωση που οι οινοπνευματοποιοί δεν εκπληρώσουν τις ανωτέρω υποχρεώσεις τους οι αρμόδιες Υπηρεσίες του Γ.Χ.Κ., θα μεριμνήσουν για την είσπραξη του ποσού της εγγυητικής επιστολής. 3.Για τους οινοπνευματοποιούς Β΄κατηγορίας, που δεν επιθυμούν τον παραπάνω διακανονισμό και κατά συνέπεια έχουν υποχρέωση άμεσης καταβολής των διαφορών εφαρμόζονται οι διατάξεις του άρθρ. 12 παρ. 6 εδάφ. β του Κ.Ν.Φ.Ο., όπως οι διατάξεις αυτές, έχουν αντικατασταθεί με το άρθρ. 3 παρ. 1 του Ν.Δ. 2401/1953. 